KTAMขายกองทุน6เดือนชู1.80%
บลจ.กรุงไทย คลอดกองทุนใหม่ฝากเงินต่างประเทศ ผสมลงทุนตราสารหนี้ในประเทศ 6 เดือน จ่าย1.80% ต่อปี
7 ก.ย. 2553

บลจ.กรุงไทย คลอดกองทุนใหม่ฝากเงินต่างประเทศ ผสมลงทุนตราสารหนี้ในประเทศ 6 เดือน จ่าย1.80% ต่อปี
นายสมชัย  บุญนำศิริ   กรรมการผู้จัดการ  บริษัทหลักทรัพย์จัดการกองทุน กรุงไทย  หรือ KTAM  เปิดเผยว่า  บริษัทอยู่ในระหว่างการเปิดจำหน่ายกองทุนเปิดกรุงไทย  ธนทรัพย์ เอ 6 เดือน2  (KTSUPA6M2 )   ตั้งแต่วันนี้  ถึงวันที่ 14 ก.ย.2553 
กองทุนที่มีนโยบายลงทุนในตราสารหนี้ต่างประเทศ  ไม่เกิน 79%  ของมูลค่าทรัพย์สินสุทธิของกองทุน   อายุโครงการ 6 เดือน  มูลค่า  1,500     ล้านบาท  โดยกองทุนจะลงทุนใน เงินฝากประจำของธนาคาร BARCLAY [อันดับความน่าเชื่อถือ AA- โดยเอสแอนด์พี] และ HSBC Middle East [อันดับความน่าเชื่อถือAA- โดยฟิทช์ ] สาขาสหรัฐอาหรับเอมิเรตส์  ตั๋วแลกเงินของ บริษัทโรจนะ [อันดับความน่าเชื่อถือA- โดยทริส  บริษัท เอเซียเสริมกิจ ลีสซิ่ง [อันดับความน่าเชื่อถือ BBB+ โดยทริส] บริษัท เอเชี่ยน พร็อพเพอร์ตี้ ดีเวลลอปเม้นท์ [อันดับความน่าเชื่อถือBBB+ โดยทริส]   และพันธบัตรธนาคารแห่งประเทศไทย   ผลตอบแทนประมาณการที่ 1.80% ต่อปี   โดยกองทุนจะมีการป้องกันความเสี่ยงจากอัตราแลกเปลี่ยนทั้งจำนวน  
สำหรับ อัตราผลตอบแทนพันธบัตรประเทศไทยอายุ 6 เดือนยังคงปรับตัวลดลง โดยผลการประมูลเมื่อวันที่ 9 ก.ย.อยู่ที่ระดับ 1.803% ปรับตัวลดลงประมาณ 03.7% โดยมีความต้องการซื้อพันธบัตรค่อนข้างหนาแน่นเนื่องจากสภาพคล่องในระบบยังคงอยู่ในระดับสูง เนื่องจากมีเงินลงทุนกลับจากการลงทุนในประเทศเกาหลีใต้และเงินทุนไหลเข้าจากต่างประเทศ  
ส่วนอัตราผลตอบแทนของพันธบัตรเกาหลีใต้ก็ยังคงมีแนวโน้มลดลงอย่างต่อเนื่องเช่นกัน   ในขณะที่อัตราผลตอบแทนจากเงินฝากของธนาคารในตะวันออกกลางให้ผลตอบแทนที่น่าสนใจ เพราะต้นทุนการป้องกันความเสี่ยงจากอัตราแลกเปลี่ยนระหว่างเงินสกุลบาทและเงินสกุลดอลลาห์สหรัฐฯยังคงมีแนวโน้มลดลง   
ทั้งนี้  บริษัทได้มองหาตราสารการลงทุนทั้งในและต่างประเทศตลอดเวลา เพื่อนำมาลงทุนในกองทุนต่างๆ ที่บริษัทเปิดจำหน่าย เพื่อเพิ่มโอกาสให้ผู้ลงทุนได้รับผลตอบแทนที่ดี